open-index/open-wikipedia-markdown huggingface dataset:
Tim Hunt

**Richard Timothy «Tim» Hunt** (født 19. februar 1943) er en britisk biokjemiker som har spesialisert seg innen cellesyklusforskning og avansert kreftforskning. I 2001 ble han, sammen med to kolleger, tildelt Nobelprisen i fysiologi eller medisin. Han er en utdannet ved University of Cambridge.

## Tidlig liv
Tim Hunt ble født den 19. februar 1943 i Neston i Cheshire nordvest i England. Hans far, Richard William Hunt var en britisk akademiker som foreleste i paleografi, og hans mor, Kit Rowland var datter av en trelastforhandler. Etter farens død i 1979 fikk Tim vite at faren hadde jobbet i Bush House, sannsynligvis med etterretning. Med farens nye stilling som *Keeper of the Western Manuscripts* i Bodleian Library måtte familien flytte til Oxfordshire. Tim Hunt begynte med undervisning i latin og inntil hans åtteårsdag var han en del av barneavdelingen på Oxford videregående skole ("high school"). Som videre skolegang fikk han mulighet til å gå på Dragon School, en del av Oxfordskole-komplekset hvor han gikk inntil han var 13 år. Det var her han fant interesse for biologi grunnet hans tyske lærer Gerd Sommerhoff. Som fjortenåring begynte han på privatskolen Magdalen College School hvor han utviklet videre stor interesse for kjemi og zoologi.

## Utdanning og karriere

Hunt begynte på Clare College ved universitetet i Cambridge i 1961 og startet studier innen naturvitenskapene. Tre år senere ble han uteksaminert og han begynte umiddelbart arbeider innen biokjemi ved instituttet for biokjemi på Cambridge under ledelse av Asher Korner. Her fikk han muligheten til å jobbe med forskere som Louis Reichardt og Tony Hunter. Med videre kontakt gjennom konferanser og laboratoriearbeid i både Hellas og New York fikk han videre anerkjennelse innen fagmiljøet. I 1968 ble han dr.philos. ved Cambridge, og han returnerte til videre forskning. Under forskningen hans sammen med flere andre oppdaget han at små mengder av glutathion hemmet proteinsyntesen i retikulocyttene, og at små mengder av RNA drepte hele syntesen. Han fortsatte disse arbeidene med Hunter og Richard Jackson på Cambridge. Etter flere år med forskning oppdaget gruppen minst to andre kjemiske avgjørende faktorer for syntesens utfall.

I 1990 begynte han sin kreftforskning med stipend fra *Imperial Cancer Research Fund of UK London Research Institute*. I 1991 ble han medlem av Royal Society og han fikk flere andre medlemskap innen akademiske miljøer de påfølgende årene. I 2001 ble han tildelt Nobelprisen i fysiologi eller medisin sammen med Leland Hartwell og Paul Nurse for sin oppdagelse innen cellesuklusforskning.

Han ble utnevnt til ridder i 2006 av dronning  Elisabeth II av Storbritannia.

## Referanser




## Litteratur
* 

## Eksterne lenker
Vadim Rozanov

**Vadim Rozanov** (russisk: Вадим Вадимович Розанов  født 19. mars 1954 i Moskva i det daværende Sovjetunionen) – er en russisk diplomat og politiker. 

## Biografi
Født 19. mars 1954 i Moskva i diplomatfamilie. Utdannelse: internasjonal økonomi (Moskvas statlige institutt for internasjonal politikk (MGIMO) i Moskva) i 1976. I utenrikstjeneste fra 1976. Var stasjonert i Finland (1976–1980) og Norge (1984–1989 og fra 1992). Ministerråd ved Den russiske føderasjons ambassade fra 1994. Har skrevet flere artikler i russisk og norsk presse om ulike politiske spørsmål. Gift. 

2001–2005 – generalkonsul ved Den russiske føderasjons konsulat i Åbo (Finland)

Rozanov snakker engelsk, finsk og norsk.

### Utgivelser
;på norsk
* Russland og Europa // Den sikkerhetspolitiske bibliotek nr.4/1997. Oslo ISSN 0802-6602

;på engelsk
* New image of Northern Europe
Furuheim (Lom)

**Furuheim** er et småbruk i Lom kommune i Innlandet. Den er kjent som et kunstnerhjem, ettersom maleren Gustav Wentzel (1859–1927) bodde her i årene 1919–1927.

Wentzel besøkte første gang Lom i 1902, og vendte tilbake hit flere ganger før han i 1915 bosatte seg i bygda, først på plassen *Høgbrenna* sammen med sin eldste sønn Jørgen og hans familie. De kjøpte Furuheim i 1919. Wentzels eks-kone Kitty bodde på plassen Haukdalen, 2 kilometer unna. 

Huset er skildret i Kitty Wentzels selvbiografi *Mitt livs karusell* (1960). 

Huset eies i dag av familien. Det er av og til åpent for besøkende.

## Eksterne lenker
* Furuheim Gard i Lom  
* haukdalen.no
Eleanor Farjeon

**Eleanor Farjeon** (1881–1965) var en engelsk barnebokforfatter, journalist, skribent og salmedikter. Hun mottok den internasjonale barnebokprisen H.C. Andersen-prisen i 1956, som den første mottageren.

Ettertiden husker henne best for salmen «Morning has broken», som fikk sin største utbredelse i Cat Stevens' versjon, og som finnes som  «Nå er det morgen» i salmebøkene *[[Salmer 1997]]* og *[[Norsk salmebok 2013]]*. 

Av hennes bøker finnes på norsk bare *Anna-Maria og påfuglen og andre eventyr og fortellinger* (Damm, 1957). Boka, som utkom på engelsk i 1955 med tittelen *[[The Little Bookroom]]* er en samling av 27 tidligere utgitte fortellinger, publisert fra 1920- til 1950-årene. De fleste av fortellingene er kunsteventyr i tradisjonen etter H.C. Andersen og britisk folklore og alve-eventyr. De fire lengste fortellingene i samlingen er «The King's Daughter Cries for the Moon», «The Clumber Pup», «Leaving Paradise» og «And I Dance Mine Own Child». Samlingen var illustrert av Edward Ardizzone, og mottok Carnegie Medal in Literature for i .

Det omfattende forfatterskapet omfatter ellers blant annet barneteater, historiske faktabøker og hovedverket *Martin Pippin in the Apple Orchard* (1921) og oppfølgeren *Martin Pippin in the Daisy Field* (1937). 

Hun var datter av forfatteren B.L. Farjeon, søster av komponisten Harry Farjeon og forfatterne Joseph Jefferson Farjeon og Herbert Farjeon.

Prisen Eleanor Farjeon Award utdeles årlig siden 1966, støttet av The Eleanor Farjeon Trust. 

## Referanser


## Eksterne lenker
* 
* 
*
Myrpiratedderkopp

**Myrpiratedderkopp** (*Piratula hygrophila*) er en av edderkoppene i gruppen ulveedderkopper (Lycosidae). De spinner ikke fangstnett og jakter vanligvis på bakken. De finnes nær vann.

I 2011 fikk den nytt navn og ble flyttet til den nye slekten *Piratula*.

## Utseende
Som voksne (imago) er de omtrent 6,5 mm lange (kroppens lengde). Kroppen er todelt i en bakkropp (abdomen) og en forkropp (prosoma eller cephalothorax). Midt oppe på forkroppen finnes et mørkt gaffelformet merke, dette merket når helt frem til mellom øynene. Foran på hodet er det åtte øyne, hvorav de to midterste er langt større enn de andre. 

## Referanser


## Litteratur
* W. Nentwig, A. Hänggi, C. Kropf & T. Blick (Hrsg.): *Spinnen Mitteleuropas – Bestimmungsschlüssel*, slekten (gattung) ''Pirata'' (tysk)
* Omelko, M.M.; Marusik, Yu.M. & Koponen, S. 2011. *A survey of the Palaerctic Lycosidae (Aranei). 8. The genera Pirata Sundevall, 1833 and Piratula Roewer, 1960 in the Russian Far East.* Arthropoda Selecta 20(3): 195-232 pdf 

## Eksterne lenker
* 
* Ulveedderkopper – edderkopper.net  (norsk)
Emilio de’ Cavalieri

**Emilio de’ Cavalieri** (ca. 1550 – 1602) var en italiensk komponist, organist, diplomat, koreograf og danser fra overgangen mellom senrenessansen og tidligbarokken.

## Liv og virke
Cavalieri ble født inn i en aristokratisk og musikalsk familie fra Roma. Sannsynligvis fikk han her sin første musikalske undervisning. Fra 1578 til 1584 virket han som organist og musikkdirektør i Roma. I 1588 flyttet han til Firenze, der Ferdinando de' Medici ansatte ham som inspektør over sine kunstnere, musikere og håndverkere. Cavalieri bidro til utviklingen av Intermedio og samarbeidet i den forbindelse med Giovanni de' Bardi. Sannsynligvis ble Cavalieri påvirket av Bardis ideer. I 1590-årene komponerte Cavalieri, som fremdeles bodde i Firenze, enkelte pastoraler (i denne sammenhengen en forløper til operaen). I tillegg til sine musikalske embeter fungerte han som diplomat. 

Sammen med andre komponister fra Roma, Venezia og Firenze, markerte Cavalieri begynnelsen på tidligbarokken med verk i den nye monodiske stilen, dvs en enkelt sangstemme med sparsomt generalbassakkompagnement. Hans *Rappresentazione di Anima, et di Corpo*, uroppført 1600, regnes som det første oratorium.

## Verk
* *Rappresentazione di Anima, e di Corpo*, oratorium, uroppført 1600

## Referanser


## Eksterne lenker
* 
* 
* 
* 
*
Hurra Hurra

***Hurra Hurra*** er et musikkalbum med den svenske artisten Lill-Babs, utgitt i 1973.

Låta «Bondbröllop» ble spilt inn live på Folkan revyn i Stockholm i 1973, resten av låtene er spilt inn hos Ljudkopia Musikstudio. Albumet er gitt ut på Polydor/Karusell.

Låta «Hurra Hurra» lå 6 uker på Svensktoppen september–oktober 1973, med en 7. plass som beste plassering. Låta «Avsked från en vän» var et bidrag i den svenske finalen av Eurovision Song Contest 1973, der den kom på 4. plass.

## Sporliste

# «Dansa hela natten lång» (Dancin' On A Saturday Night) – Barry Blue/Lynsey De Paul, Björn Granath
# «Vill du vi ska följas åt» (The Peace Maker) – Albert Hammond, Owe Junsjö
# «Hurra hurra» (I'm From The South, I'm From Georgia) – trad., Bernt Berglund
# «Igen och igen» (Over And Over) – Daniel Boone/Rod McQueen, Åke Strömmer
# «Avsked från en vän» – Peter Tott/Britt Lindeborg
# «Nere vid älven» (Down By The River) – Albert Hammond/Mike Hazlewood, Owe Junsjö
# «Flyg din väg» (Hide Away) – Roberto Danova/Jane Schwartz/Danny Shoshan, Lars Wiggman
# «En skön melodi» (Long Haired Lover From Liverpool) – Chris Dowden, Bernt Berglund
# «Ta det med en sång» (Kentucky Dew) – trad., Åke Strömmer
# «Bondbröllop» – Bernt Berglund/Rune Halvarsson
# «Hemma» (Mon Pere) – C. Bruhn, Barbro Hörberg
# «Känn hur sången tar med dig» (La Raison Des Chansons) – Pierre Groscolas/Yves Dessca, Ingela Forsman

## Singler

* «Hurra hurra»/«Flyg din väg»
* «Avsked från en vän»/«En skön melodi»
* «Flyg din väg»/«Dansa hela natten lång»
* «Bondbröllop»/«Med dej i mina armar»
* «Nere vid älven»/«Hurra hurra»

## Medvirkende

### Musikere

* Lars Samuelsson – arrangement spor 1, 2, 4, 7, 9, 11, 12
* Knud Jørgensen – arrangement spor 10
* Peter Tott – arrangement spor 5
* Krister Wickman – arrangement spor 3

### Andre

* Lasse Svensson – produsent
* Lasse Gustavsson – tekniker

## Referanser
Lyskilebjørneedderkopp

**Lyskilebjørneedderkopp** (*Trochosa ruricola*) er en av edderkoppene i gruppen ulveedderkopper (Lycosidae). De spinner ikke fangstnett og jakter vanligvis på bakken.

## Utbredelse
Lyskilebjørneedderkopp er utbredt i Europa. Den finnes i Norge, men bare helt i sør.

## Utseende
Som voksne (imago) er hunnen opptil 14 mm, mens hannen er opptil 9 mm lang (kroppens lengde). Kroppen er todelt i en bakkropp (abdomen) og en forkropp (prosoma eller cephalothorax). Midt oppe på forkroppen finnes et mørkt gaffelformet merke, dette merket når ikke helt frem til mellom øynene. Foran på hodet er det åtte øyne, hvorav de to midterste er langt større enn de andre.

De tre norske artene i slekten *Trochosa* er svært lik hverandre. For sikker artsbestemmelse kreves nærmere undersøkelse av de kjønnsmodne edderkoppens kjønnsorganer. Bare hanner kan bestemmes til art ut fra pedipalpenes siste ledd. Hos hunner kjennes ingen artstypiske karakterer, selv epigynet er likt hos de tre artene.

## Levevis
*Trochosa ruricola* foretrekker litt skygge. Den er nattaktiv om dagen holder den seg skjult under en stein eller en trerot.

## Litteratur
* W. Nentwig, A. Hänggi, C. Kropf & T. Blick (Hrsg.): *Spinnen Mitteleuropas – Bestimmungsschlüssel*, slekten (gattung) ''Trochosa'' (tysk)

## Eksterne lenker
* 
* ''Trochosa ruricola'' - europspiders.com (flotte bilder)
* Ulveedderkopper – edderkopper.net  (norsk)
Brempiratedderkopp

**Brempiratedderkopp** (*Pirata piscatorius*) er en av edderkoppene i gruppen ulveedderkopper (Lycosidae). De spinner ikke fangstnett og jakter vanligvis på bakken. Brempiratedderkopp er knyttet til myrer og andre våtmarker, ofte nære vann og kan ses aktiv på vannflaten. 

## Utseende
Kroppen er todelt i en bakkropp (abdomen) og en forkropp (prosoma eller cephalothorax). Midt oppe på forkroppen finnes et mørkt gaffelformet merke, dette merket når helt frem til mellom øynene. Foran på hodet er det åtte øyne, hvorav de to midterste er langt større enn de andre.

## Utbredelse
De siste årene har arten blitt funnet i Akershus, Oppland og Østfold, og hadde fra før et eldre funn fra Aust-Agder. Basert på utbredelse i Sverige og Finland er det sannsynlig at arten er begrenset til de sydøstlige deler av Norge. 

## Rødlistevurdering
Både utbredelse- og forekomstareal overskrider grenseverdiene for rødlisting (inklusive mørketall). Likevel blir ikke andre delkriterier oppfylt, og arten vurderes i 2021 som livskraftig LC.

## Referanser




## Litteratur
* W. Nentwig, A. Hänggi, C. Kropf & T. Blick (Hrsg.): *Spinnen Mitteleuropas – Bestimmungsschlüssel*, slekten (gattung) ''Pirata'' (tysk)
* Åkra, Kjetil; Olsen, Kjell Magne; Pommeresche, Reidun og Ødegaard, Frode. 2010. *Edderkoppdyr Arachnida* i *Norsk rødliste for arter 2010*. Artsdatabanken. Side 355-366. 

## Eksterne lenker
* 
* Ulveedderkopper – edderkopper.net  (norsk)
På scen

***På scen*** er et musikkalbum med Lill-Babs, utgitt i 1977.

## Sporliste
# «Introduktion»
# «Ingen kan födas till en stjärna»
# «Mitt liv är ett album»
# «Show Biz»
# «Fine and Dandy»
# «Därför är jag en vagabond»
# «Get Away»
# «Säg inget till mamma»
# «Natural Man»
# «Sammy»
# «New York, New York»
# «Trillingarna»
# «Final: Livets leenden»
# «Bli en Clown»
# «Det är få kvällar som showkvällar»
# «Another Star»

## Eksterne lenker
*
Till mina vänner

***Till mina vänner*** er et musikkalbum med Lill-Babs, utgitt i 1979.

## Sporliste
# «Gifta män»
# «Jag blundar och drömmer»
# «Gud som haver»
# «Vad är för alltid för»
# «Vinden i min själ»
# «Vänner»
# «Sommarnatt»
# «Det finns en äng»
# «Colorado»
# «Hooray Hooray»
# «Liv underbara liv»
Skrentulveedderkopp

**Skrentulveedderkopp** (*Xerolycosa nemoralis*) er en av edderkoppene i gruppen ulveedderkopper (Lycosidae). De spinner ikke fangstnett og jakter vanligvis på bakken.

## Utseende
Skrentulveedderkopp er gråbrunt behåret over hele kroppen, bortsett fra forkroppen som er ganske lys og tett behåret, med to langsgående mørke, nesten svarte brede striper, det vil si at den har en markert og bred lys midtstripe. Kroppen er todelt i en bakkropp (abdomen) og en forkropp (prosoma eller cephalothorax). Foran på hodet er det åtte øyne, hvorav de to midterste er langt større enn de andre.

## Litteratur
* W. Nentwig, A. Hänggi, C. Kropf & T. Blick (Hrsg.): *Spinnen Mitteleuropas – Bestimmungsschlüssel*, slekten (gattung) ''Xerolycosa'' (tysk)

## Eksterne lenker
* 
* ''Xerolycosa nemoralis'' - europspiders.com (flotte bilder)
* Ulveedderkopper – edderkopper.net  (norsk)
Lill-Babs bästa

***Lill-Babs bästa*** er et samlealbum med Lill-Babs, utgitt i 1988.

## Sporliste

# «En hemvävd stillsam tös»
# «Den som glad är»
# «Är du kär i mig ännu, Klas-Göran?»
# «Itsy Bitsy Teenie Weenie Yellow Polka Dot Bikini»
# «April, april»
# «Hem, hem till lilla Järvsö»
# «En tuff brud i lyxförpackning»
# «Gröna, granna, sköna, sanna sommar»
# «Leva livet»
# «Barbro Öhmans vals»
# «Att vara förälskad»
# «Jag kan inte leva utan dig»
# «Manolito»
# «Välkommen till världen»

## Eksterne lenker
Arild Dommersnes

**Arild Dommersnes** (født 14. juni 1967) er en norsk jurist, han er mest kjent som aktor i NOKAS-saken sammen med Tor Christian Carlsen.

Dommersnes ble utdannet cand. jur. ved Universitetet i Bergen i 1992 og har blant annet jobbet som dommerfullmektig ved Ryfylke herredsrett, før han i 1999 ble statsadvokat i Rogaland. I 2009 begynte han som advokat i Advokatfirmaet Schjødts kontor i Stavanger.

## Eksterne lenker
* CV
Operasjon Jordkreps 19

**Operasjon Jordkreps 19** (hebraisk: מבצע ערצב-19‎, Mivtza Artzav Tsha-Esreh, engelsk: *Operation Mole Cricket 19*) var en av de største israelske militæroperasjonene under den første Libanon-krigen. 

Operasjonen ble gjennomført av Israels flyvåpen, og var hovedsakelig et angrep på de syriske sovjetisk-produserte SAM-missilene. Operasjonen markerte den første gangen i historien at et vestlig flyvåpen hadde lyktes i å ødelegge et helt nettverk av denne typen missiler, og var det største luftslaget siden Koreakrigen.

Israels flyvåpen hadde siden Jom kippur-krigen forsøkt å arbeide fram en måte å kjempe mot nettverk av SAM-missiler. Økende spenninger mellom Israel og Syria over Libanon eskalerte på begynnelsen av 1980-tallet og kulminerte i at Syria satte opp SAM-batterier i Bekaadalen i Libanon. Den 6. juni 1982 invaderte Israel Libanon for å kaste PLO ut av landet, og den tredje dagen av krigen bestemte den israelske ledelsen seg for å sette igang «Operasjon Jordkreps 19» etter harde kamper mellom syriske og israelske styrker.

Slaget varte i omkring to timer, og på slutten av dagen hadde Israels flyvåpen ødelagt 17 av de 19 SAM-batteriene som var stasjonert i Bekaa-dalen og skutt ned 29 syriske fly uten å ha mistet et eneste fly selv. 

Dagen etterpå fortsatte Israel med å ta ut SAM-batterier som hadde sluppet unna gårsdagens angrep. 

Etter slaget begynte Syria å trekke seg tilbake fra krigen, og en amerikanskmeglet våpenhvile markerte slutten for Syrias involvering i krigen mot Israel i Libanon for denne runden. Israel okkuperte senere halve Libanon.

## Referanser
Laurie Corbelli

**Laurie Flachmeier Corbelli** (født 28. januar 1957 i Detroit i Michigan), amerikansk volleyballspiller som deltok i de olympiske leker 1984 i Los Angeles.

Corbelli vant en olympisk sølvmedalje i volleyball under Sommer-OL 1984 i Los Angeles. Hun var med på det amerikanske laget som kom på andreplass i volleyballturneringen for damer bak Kina. De beseiret Peru med 3-0 i semifinalen men tapte finalen mot Kina med 0-3.  

## OL-medaljer
*  1984  Los Angeles -  Sølv i volleyball damer  USA

## Eksterne lenker
*
Vardåsen (Enebakk)

:*Vardåsen finnes flere steder, se [[Vardåsen]]*

**Vardåsen** er en ås nord for Kirkebygda i Enebakk kommune, og toppen på 374 moh er det høyeste punkt i kommunen. Navnet viser at toppen har vært brukt til ildvarde, slik det også er inntegnet på kart fra 1775.

## Referanser




## Eksterne lenker
* World Wide Vikings om Vardåsen 
*
Sune K. Bergström

**Sune Karl Bergström** (1916–2004) var en svensk biokjemiker. I 1965 ble han valgt inn i det kongelige svenske vitenskapsakademiet, og i 1983 ble han akademiets formann. Han ble valgt inn i Kungliga Ingenjörsvetenskapsakademien i 1965. Bergström ble valgt inn i Nobelstiftelsens styre i Sverige i 1975.

Samme året fikk han Louisa Gross Horwitz Prize fra Columbia University sammen med Bengt I. Samuelsson, som også var en av de to han delte Nobelprisen i fysiologi eller medisin med i 1982. Den tredje var John R. Vane. De fikk den for oppdagelser i forbindelse med prostaglandin og relaterte substanser.

Bergström sine sønner er evolusjonsgenetikeren Svante Pääbo og forretningsmannen Rurik Bergström. 

## Referanser


## Eksterne lenker

* Louisa Gross Horwitz Prizen sine hjemmesider
Robert Alfonso

**Robert Leodan Alfonso Acea** (født 1986) er en cubansk amatørbokser, som konkurrerer i vektklassen super tungvekt. 

Alfonso har ingen større internasjonale resultater, og fikk sin olympiske debut da han representerte Cuba under Sommer-OL 2008. Her ble han slått ut i første runde av Vjatsjeslav Hlazkov fra Ukraina i vektklassen super tungvekt. 

Alfonso vant gull i supertungvekt under de Panamerikanske leker 2007 i Rio de Janeiro i Brasil. Han vant finalen over Óscar Rivas fra Colombia.

## Eksterne lenker
*
José Payares

**José David Payares Julio** (født 1986) er en venezuelansk amatørbokser, som konkurrerer i vektklassen super tungvekt. Payares har ingen større internasjonale resultater, og fikk sin olympiske debut da han representerte Venezuela under Sommer-OL 2008. Her ble han slått ut i første runde av Newfel Ouatah fra Algerie i vektklassen **[[Boksing under Sommer-OL 2008 – Super tungvekt|super tungvekt]]**. Han deltok også i Verdensmesterskapet i 2007 i Chicago, USA der han kom til andre runde

Payares vant sølv i tungvekt under de Panamerikanske leker 2007 i Rio de Janeiro i Brasil. Han tapte finalen til Osmay Acosta fra Cuba.

## Eksterne lenker
*
Mohamed Amanissi

**Mohamed Amanissi** (født 29. juli 1981) er en marokkansk amatørbokser, som konkurrerer i vektklassen super tungvekt. Amanissi har ingen større internasjonale resultater, og fikk sin olympiske debut da han representerte Marokko under Sommer-OL 2008. Her ble han slått ut i første runde av Zhang Zhilei fra Kina i vektklassen **[[Boksing under Sommer-OL 2008 – Super tungvekt|super tungvekt]]**. Han deltok også i Verdensmesterskapet i 2005 der han røk ut i første runde.

## Eksterne lenker
*
Roger Guillemin

**Roger Charles Louis Guillemin** (1924–2024) var en fransk lege og biolog. Han mottok den amerikanske National Medal of Science i 1976 og Nobelprisen i fysiologi eller medisin i 1977 for arbeidet med neurohormoner. Han delte prisen med Andrew Schally og Rosalyn Sussman Yalow.

I 1949 var Guillemin ferdig utdannet som lege ved det medisinske fakultetet til Université de Lyon, og reiste til Montréal, Quebec i Canada. Der jobbet han sammen med Hans Selye ved Institute of Experimental Medicine and Surgery ved Université de Montréal og i 1953 fikk han sin Ph.D. der. Han flyttet til USA i 1953 for å jobbe ved Baylor College of Medicine i Houston, Texas. I 1965 ble han naturalisert amerikansk statsborger, og i 1970 var han med på opprettelsen av Salk Institute i La Jolla i California. Han jobbet ved Salk Institute frem til han gikk av med pensjon i 1989.

Guillemin og Andrew V. Schally oppdaget TRH og GnRH i hvert sitt laboratorium. For dette fikk han nobelprisen i 1977.

Sammen med andre nobelprisvinnere undertegnet Guillemin en petisjon som ba om tillatelse for at en delegasjon fra FN sin Committee on the Rights of the Children skulle besøke et tibetansk barn som ble holdt i husarrest i Kina fra 1995. Barnet var Gendhun Choekyi Nyima som den 14. Dalai Lama, Tenzin Gyatso hadde anvist som den 11. Panchen Lama.

## Bøker
* Nicholas Wade (1981). *The Nobel Duel*, Anchor Press/Doubleday, Garden City, NY.
* Bruno Latour og Steve Woolgar (1979).  *[[Laboratory Life]]*, Sage, Los Angeles, USA.

## Referanser


## Eksterne lenker

* Biografi på Salk Institute sine fakultetssider
Ragnar Granit

**Ragnar Arthur Granit** (født 30. oktober 1900 i Riihimäki, Finland, død 12. mars 1991 i Stockholm) var en finlandssvensk forsker innen fysiologi der hans største faglige interesse var nervesystemet. I 1967 vant han Nobelprisen i fysiologi eller medisin sammen med Haldan Keffer Hartline og George Wald.

Granit ble uteksaminert fra Det medisinske fakultet på Helsingfors universitet i Finland. Under den andre verdenskrig ble Finland utsatt for angrep fra Sovjet under vinterkrigen (1939&ndash;40). På grunn av dette flyktet Granit over til nabolandet Sverige for asyl i 1940. Her fikk han raskt svensk statsborgerskap som gjorde det mulig for han å jobbe med sin forskning uten konstant frykt for den finsk-sovjetiske konflikten. Krigen endte 1945 og Granit forble tro mot sitt land og han er beskrevet som en patriotisk skikkelse. Han hadde hus i både Finland og Sverige, men fikk professorat i nervefysiologi ved Karolinska Institutet i Solna i 1946. Dette gjorde at han oppholdt seg mye i Sverige, og professoratet beholdt han til han gitt av med pensjon i 1967. Samme året vant han sammen med to andre kolleger Nobelprisen. Han uttalte selv at prisen var halvt svensk og halvt finsk fortjeneste. Granit døde i den svenske hovedstaden som 90-åring.

## Referanser


## Eksterne lenker

* RGS: Ragnar Granit-stiftelsens hjemmeside
* Om Ragnar Granit Institute
Stanley B. Prusiner

**Stanley Ben Prusiner** (født 28. mai 1942 i Des Moines, Iowa) er en amerikansk nevrolog og biokjemiker. Han er direktør for Institute for Neurodegenerative Diseases ved University of California, San Francisco (UCSF). Prusiner oppdaget prioner, en klasse smittsom selv-reproduserende patogener helt eller hovedsakelig bestående av protein. For denne forskningen fikk han Albert Lasker Award for Basic Medical Research i 1994 og Nobelprisen i fysiologi eller medisin i 1997.

## Liv og virke
Prusiner vokste opp i Des Moines og Cincinnati i Ohio. Han tok Bachelor of Science i kjemi ved University of Pennsylvania og deretter utdanna han seg til lege ved samme universitet. Etter dette var han praktikant innen medisin ved University of California, San Francisco, før han flytta over til National Institutes of Health. Der studerte han glutaminaser i *[[Escherichia coli|E. coli]]* ved Earl Stadtmans laboratorium. Etter tre år ved NIH gikk han tilbake til UCSF for en praksisperiode i nevrologi. Da han i 1974 var ferdig med den ble han en del av staben til UCSF sin nevrologiavdeling. Etter dette har Prusiner hatt ulike jobber ved UCSF og UC Berkeley.

## Nobelprisen og akademia
Prusiner fikk Nobelprisen i fysiologi eller medisin i 1997 for arbeidet med å foreslå en forklaring for årsaken til kugalskap (*bovin spongiform encephalopati*) og den menneskelige formen av det, Creutzfeldt-Jakobs sykdom. I denne sammenhengen innførte han ordet *[[prion]]*, som kommer fra de engelske orda *proteinaceous* og *infectious*. Ordet angir en tidligere ikke beskrevet type infeksjon som kommer av at proteiner brettes feil.

Prusiner ble valgt inn i National Academy of Science i 1992 og til styret av det i 2007. Han er også valgt inn i the American Academy of Arts and Sciences (1993), Royal Society (1996), American Philosophical Society (1998), Serbias vitenskaps- og kunstakademi (2003), og Institute of Medicine.

## Priser
* *[[Potamkin Prize]]* for forskning på Alzheimers sykdom fra American Academy of Neurology (1991)
* *Richard Lounsberry Award for Extraordinary Scientific Research in Biology and Medicine* fra National Academy of Sciences (1993)
* *[[Gairdner Foundation International Award]]* (1993)
* *[[Laskerprisen]]* (1994)
* *[[Paul Ehrlich Prize]]* fra Tyskland (1995)
* *[[Wolf Prize in Medicine]]* fra Wolf Foundation/Israel (1996)
* *Keio International Award for Medical Science* (1996)
* *[[Louisa Gross Horwitz Prize]]* fra Columbia University (1997)
* *[[Nobelprisen i fysiologi eller medisin]]* (1997)
* *[[The Franklin Institute Awards|Franklin medaljen]]* (1998)

## Referanser


## Eksterne lenker

* Prusiner Laboratory ved UCSF
* Institute for Neurodegenerative Diseases – ledet av Dr. Prusiner
Kubrat Pulev

**Kubrat Pulev** (født 1981) er en bulgarsk profesionellbokser, som konkurrerer i vektklassen super tungvekt. Pulev fikk sin olympiske debut da han representerte Bulgaria under Sommer-OL 2008. Her ble han slått ut i første runde av Óscar Rivas fra Colombia i vektklassen super tungvekt. Han har en bronsemedalje fra Bokse-VM 2005 i Kina.

## Referanser


## Eksterne lenker
* 
*
Blodveien (film)

***Blodveien*** (serbokroatisk: ) er en norsk-jugoslavisk dramafilm fra 1955, regissert av Kåre Bergstrøm og Rados Novaković. Manuset ble skrevet av Sigurd Evensmo. Filmen hadde premiere i Norge 17. februar 1955.

## Handling
*Blodveien* skildrer forholdene de jugoslaviske (de fleste serbere) slavearbeiderne og krigsfangene levde under i Nord-Norge i 1942 under andre verdenskrig, da tyskerne ville ha bygget den såkalte Blodveien (i dag blant annet en del av E6).

To lokale norske kamerater og anleggsarbeidere, *Ketil* og *Ivar*, ble arbeidsledere på veien etter press fra tyskerne. De hadde i forkant vært med å bygge den lille konsentrasjonsleiren som fangene senere bebodde, uten å skjønne hva de var med på. De fikk sympati med fangene som de prøvde å hjelpe de i den grad det var mulig. Rømningsforsøk ble hevnet hardt ved at tyskerne skjøt medfanger etterpå. Tyskerne, med den sadistiske *Schwarz* i spissen, terroriserte og drepte fanger på måfå omtrent daglig.

*Ketil*s unge sønn *Magnar* kjedet seg hjemme på den lille fjellgarden og ville ut og bli noe. Han vervet seg for tyskerne og ble vakt på fangeleiren. Fangen *Janko* rømte fra leiren etter å ha blitt beskutt av *Schwarz*. Han fikk hjelp underveis etter den dramatiske flukten og var på vei over fjellet mot det frie Sverige da han ble tatt av *Magnar* og ført med gevær tilbake mot fangeleiren. Faren *Ketil*, som var ute for å hjelpe *Janko*, støtte på dem og det oppstod en konfrontasjon mellom far og sønn. Faren ville at alle tre skulle rømme til Sverige, men sønnen ville ikke. Etter et håndgemeng mellom faren og sønnen kom geværet mellom dem før det gikk av og såret sønnen dødelig. Filmen ender med at faren *Ketil* følger *Janko* til svenskegrensen og sier farvel med ordene *«Frihet for mennesket»*.

## Rolleliste
*Ola Isene - *Ketil*
*Andreas Bjarke - *Ivar* 
*Tom Tellefsen - *Magnar, Ketils sønn* 
*Milan Milosević - *Janko* 
*Milivoj Zivanović - *Miljan* 
*Liv Strømsted - *Ragnhild*
*Lalla Carlsen - *Ane* 
*Helge Essmar - *Guttorm* 
*Arne Lie - *Nazist*
*Thor Hjorth-Jenssen - *Nazist*
*Antun Nalis - *Schwarz*
*Ivan Jonas - *Vlado* 
*Mihajlo Paskavljević - *Legen* 
*Aca Ognjatović - *Skuespilleren*
*Marijan Berger - *Bojan*  
*Dobrica Stefanović - *Milenko*
*Janez Vhrovec - *Vuk* 
*Ivica Kadić - *Vjeko*
*Rolf Søder - *Soldat*

## Referanser


## Eksterne lenker
*
Islam Timurzijev

**Islam Jakhjajevitsj Timurzijev** (russisk: Ислам Яхьяевич Тимурзиев, født 9. januar 1983 i Nazran, død 31. august 2015 samme sted) var en russisk amatørbokser, som konkurrerte i vektklassen super tungvekt. Timurzijev fikk sin olympiske debut da han representerte Russland under Sommer-OL 2008. Her ble han slått ut i første runde av David Price fra Storbritannia i vektklassen **[[Boksing under Sommer-OL 2008 – Super tungvekt|super tungvekt]]**. Han deltok også i Verdensmesterskapet i 2007 i Chicago, USA der han tok bronsen.

## Eksterne lenker
*
Newfel Ouatah

**Newfel Ouatah** (født 8. november 1985 i Lyon, Frankrike) er en algerisk amatørbokser, som konkurrerer i vektklassen super tungvekt. Ouatah har ingen større internasjonale resultater, og fikk sin olympiske debut da han representerte Algerie under Sommer-OL 2008. Her ble han slått ut i kvartfinalen av Vjatsjeslav Hlazkov fra Ukraina i vektklassen **[[Boksing under Sommer-OL 2008 – Super tungvekt|super tungvekt]]**.

## Referanser


## Eksterne lenker
*
Ruslan Myrsatajev

**Ruslan Myrsatajev** (født 7. mai 1985) er en kasakhstansk amatørbokser, som konkurrerer i vektklassen super tungvekt. Myrsatayev har ingen større internasjonale resultater, og fikk sin olympiske debut da han representerte Kina under Sommer-OL 2008. Her ble han slått ut i kvartfinalen av Zhang Zhilei fra Kina i vektklassen *[[Boksing under Sommer-OL 2008 – Super tungvekt|super tungvekt]]*. 

## Referanser


## Eksterne lenker
*
Marko Tomasović

**Marko Tomasović** (født 10. november 1981) er en kroatisk amatørbokser, som konkurrerer i vektklassen super tungvekt. Tomasović har ingen større internasjonale resultater, og fikk sin olympiske debut da han representerte Kroatia under Sommer-OL 2008. Her ble han slått ut i første runde av Roberto Cammarelle fra Italia i vektklassen **[[Boksing under Sommer-OL 2008 – Super tungvekt|super tungvekt]]**. Han deltok også i Verdensmesterskapet i 2007 i Chicago, USA der han tapte i første runde mot David Price.

## Referanser


## Eksterne lenker
*
Óscar Rivas

**Óscar Andrés Rivas Torres** (født 1987) er en colombiansk amatørbokser, som konkurrerer i vektklassen super tungvekt. Rivas har ingen større internasjonale resultater, og fikk sin olympiske debut da han representerte Colombia under Sommer-OL 2008. Her ble han slått ut i kvartfinalen av Roberto Cammarelle fra Italia i vektklassen **[[Boksing under Sommer-OL 2008 – Super tungvekt|super tungvekt]]**.

Rivas vant sølv i supertungvekt under de Panamerikanske leker 2007 i Rio de Janeiro i Brasil. Han tapte finalen til Robert Alfonso fra Cuba.

## Referanser


## Eksterne lenker
*
Super-tungvekt

**Super-tungvekt** betegner en vektklasse som brukes i amatørboksing. I amatørboksing er super-tungvekt i den tyngste vektklassen, som brukes for boksere over 91 kg. Klassen er over klassen over tungvekt. Vektklassen har stått på det olympiske programmet siden Sommer-OL 1984, der Tyrell Biggs ble mester. Regjerende olympisk mester fra Sommer-OL 2024 i Paris er usbekeren Bakhodir Jalolov.
Juninho Paulista

**Osvaldo Giroldo Júnior** (født 22. februar 1973 i São Paulo), bedre kjent som **Juninho**, eller **Juninho Paulista**, er en brasiliansk tidligere fotballspiller.

I løpet av sin profesjonelle karriere spilte Juninho for de brasilianske klubbene São Paulo FC, Vasco da Gama, Palmeiras, CR Flamengo, og også den engelske klubben Middlesbrough F.C., den spanske klubben Atlético Madrid, Celtic F.C. i Skottland og Sydney FC i Australia.

Juninho spilte også 50  fra 1995 til 2003, og vant VM i fotball 2002 og fikk bronsemedalje i Sommer-OL 1996.

## Referanser og noter


## Eksterne lenker
*
Bueskyting under Sommer-OL 2012

**Bueskyting under Sommer-OL 2012** ble avholdt på Lord's Cricket Ground i London. Konkurransen ble avviklet i perioden 28. juli til 4. august 2012. I alt deltok 128 bueskytere i fire øvelser (individuelt og lag for menn og kvinner). Sør-Korea ble beste nasjon med tre gull- og en bronsemedalje.
 
## Medaljer

## Medaljevinnerne

## Referanser

## Eksterne lenker
*
Meindert DeJong

**Meindert DeJong** (født 4. mars 1906 i Wierum, Friesland, Nederland, død 16. juli 1991 i Michigan, USA) var en nederlandsk-amerikansk barnebokforfatter.

De Jongs familie emigerte til USA i 1914. Her gikk han på Calvin College, Grand Rapids, Michigan og på University of Chicago, som harn forlot før eksamen. Han hadde ulike jobber før han i 1938 utga sin første barnebok, på oppfordring fra en bibliotekar: *The Big Goose and the Little White Duck*. Under annen verdenskrig tjenestegjorde han i Kina. Etter krigen giftet han seg, og bodde i Mexico og Nord-Carolina før han i sine siste år vendte hjem til Michigan. 

Seks av hans bøker er illustrert av Maurice Sendak. 

Av hans bøker er bare *Kinesergutten Tien Pao* (*The House of Sixty Fathers*) oversatt til norsk (Cappelen, 1972).

## Priser
* *Shadrach* og *Hurry Home Candy* ble kortlistet til Newbery Medal i 1954.
* *The Wheel on the School* mottok Newbery Medal i 1955 og Deutscher Jugendliteraturpreis i 1957.
* *The House of Sixty Fathers* mottok Josette Frank Award og ble kortlistet til Newbery Medal i 1957.
* *Along Came A Dog* ble kortlistet til Newbery Medal i 1959.
* I 1962 mottok han H.C. Andersen-prisen
* *Journey from Peppermint Street* vant National Book Award i 1969.
## Referanser
Konfliktåret 1855

## Pågående kriger
*Krimkrigen (1853 – 1856)
**Det osmanske riket, Frankrike, Storbritannia og Kongedømmet Sardinia på den ene siden.
**Russland på den andre siden.
* Taipingopprøret (1851–1864)
*Nianopprøret (1853-1868)
**Qing-dynastiet på den ene side 
**Milits på den andre side.

## Hendelser

## Fødsler

## Dødsfall
…
Norsk Skogfinsk Museum

**Norsk Skogfinsk Museum** (**NSM**) er et norsk museum som ble etablert i Grue Finnskog i Innlandet i 2005 for å dokumentere historien og kulturen til skogfinner i Sør-Norge. I 2007 ble museet omdannet til en stiftelse. Museet ble da et konsolidert museum med fire avdelinger. Disse avdelingene er identisk med de fire stifterne av stiftelsen Norsk Skogfinsk Museum.

Museumssamlingen omfatter 30 driftsbygninger og 158 antikvariske museumsbygninger, blant annet tre gårdsanlegg, forøvrig enkeltbygninger av røykovnstype; røykstue, rie (tørkehus for korn) og røykbadstuer. Ellers omfatter samlingen skolestuer, bedehus, skogskoier mm. Av samlinger finnes 32000 gjenstander, 252000 foto, 50000 enheter i bibliotek samt arkivsamling med 450 arkiver og i tillegg kart, tegninger og billed-/kunstsamling. Ellers inneholder samlingene til Norsk Skogfinsk Museum et skogfinsk lydarkiv med innsamlede eksempler på og intervjuer om skogfinske musikktradisjoner, blant annet såkalte runesanger. Deler av museets boksamling er til utlån for publikum i museets bibliotek, som er tilknyttet BIBSYS.

## Avdelinger
* Gruetunet museum (etablert 1942)
* Finnetunet (etablert 1942)
* Åsnes Finnskog Historielag (etablert 1990)
* Austmarka Historielag (etablert 1977)

## Litteratur
* 

## Eksterne lenker
* Norsk Skogfinsk Museums hjemmeside
* Austmarka Historielag
* Åsnes Finnskog Historielag
Lost Love

***Lost Love*** er en sang skrevet av H. B. Barnum og Johnny Otis som ble spilt inn og gitt ut på singel med Ann-Margret i 1961.

## Referanser
What Am I Supposed to Do

***What Am I Supposed to Do*** er en sang skrevet av Helen Carter som ble spilt inn og gitt ut på singel med Ann-Margret i 1962. Singelen kom på 19.-plass i USA. Sangen ble også gitt ut på albumet *[[On the Way Up]]* senere samme år.

## Referanser
Jim Dandy

***Jim Dandy*** er en sang skrevet av Lincoln Chase som ble spilt inn og gitt ut på singel med Lavern Baker i 1956. Singelen kom på 1.-plass i USA.

Ann-Margret spilte inn sangen og ga den ut på b-siden av singelen *[[I Was Only Kidding]]* i 1962. Sangen ble gitt ut på albumet *[[The Vivacious One]]* senere samme år.
Bye Bye Birdie (sang)

***Bye Bye Birdie*** er en sang skrevet av Charles Strouse og Lee Adams som ble spilt inn og gitt ut på singel med Ann-Margret i 1963. Singelen er fra filmen *Bye Bye Birdie*.
Helseøkonomi

**Helseøkonomi** er et fagområde innen samfunnsøkonomi. Her søkes svar på hvordan man innen helseområdet best kan utnytte samfunnets begrensede ressurser. Økonomiske analyser av insentiver i helsetjenesten og økonomisk evaluering av intervensjoner i helsetjenesten er sentrale deler av helseøkonomifaget.

Kenneth Arrow betraktes ofte som en grunnlegger av helseøkonomi som egen disiplin. Arrows artikkel fra 1963, «Uncertainty and the Welfare Economics of Medical Care», er en sentral referanse innen helseøkonomisk forskning.

## I Norge
Personer som benytter tittelen Helseøkonom kan ha ulik utdanningsbakgrunn, for eksempel fra Økonomisk institutt ved Universitetet i Oslo, Norges Handelshøyskole eller Institutt for økonomi ved Universitetet i Bergen.

I 1998 ble det ble etablert to forskjellige helseøkonomimiljøer i Norge: Helseøkonomi i Bergen (HEB) og Hero Helseøkonomisk forskningsprogram ved Universitetet i Oslo, begge finansiert av Norges forskningsråd. Formålet med etableringen av de to miljøene var å forbedre kompetansen på helseøkonomiske problemstillinger i Norge. Fra året 2012 mottar de to helseøkonomimiljøene ingen rammefinansiering fra Norges forskningsråd.

## Eksterne lenker
* Arrow, Kenneth (1963) «Uncertainty and the Welfare Economics of Medical Care» i *The American Economic Review*
* Helseøkonomi i Bergen (HEB)
* Helseøkonomisk Forskningsprogram ved Universitetet i Oslo (HERO)
He’s My Man

***He's My Man*** er en sang skrevet av Phil Sloan og Steve Barri som ble spilt inn og gitt ut på singel med Ann-Margret i 1964.
What Did I Have That I Don’t Have

***What Did I Have That I Don't Have*** er en sang skrevet av Burton Lane og Alan Jay Lerner i 1929. Sangen er fra musikalen *On a Clear Day You Can See Forever*.

Ann-Margret spilte inn sangen og ga den ut på b-siden av singelen *[[Mister Kiss Kiss Bang Bang]]*.
I Just Don’t Understand

**«I Just Don't Understand»** er en sang skrevet av Marijohn Wilkin og Kent Westberry som ble spilt inn og gitt ut på singel med Ann-Margret i 1961. Singelen kom på 17.-plass i USA. Sangen ble også gitt ut på albumet *[[On the Way Up]]* i 1962.

Det er flere som har spilt inn coverversjoner av sangen, blant andre; The Beatles og Normie Rowe.

## Referanser
René Guillot

**René Guillot** (født 24. januar 1900 i Courcoury, død 26. mars 1969 i Paris) var en fransk forfatter av barnebøker og bøker for voksne. Han bodde store deler av sitt voksne liv i Fransk Vestafrika, og de fleste av bøkene hans henter stoff derfra.

Etter studiene i realfag flyttet han til Senegal, hvor han i mer enn 20 år arbeidet som lærer. Flere av bøkene hans er filmet. I regi av Patrick Grandperret: *L'Enfant Lion* (1993) og *Le Maître des éléphants* (1995). I regi av Robert Vernay *Fort de la solitude* (1948), basert på en roman for voksne.

På norsk finnes bøkene *Vakre dagar* (1962), *Grisjka og bjørnen hans* (1965) og *Grisjka og ulvene* (1966).
## Referanser
The Swinger

***The Swinger*** er en sang skrevet av Dory og Andre Previn som ble spilt inn og gitt ut på albumet *[[Songs from The Swinger and Other Swingin' Songs]]* av Ann-Margret i 1966. Sangen ble også gitt ut på singel senere samme år.
Konfliktåret 1870

__NOTOC__

## Pågående kriger
* Trippelalliansekrigen (1864 – **1870**)
**Paraguay på den ene siden
**Brasil, Argentina og Uruguay på den andre siden
*Den fransk-prøyssiske krig (**1870** – 1871)
**Det nordtyske forbund med Kongeriket Preussen i ledelsen, Baden, Bayern og Württemberg på ene siden
**Frankrike på andre siden
* Maorikrigene (1845–1872)
*Tiårskrigen (1868-1878)
**Kubanske frigjøringskjempere på den ene siden
**Spania på den andre siden

## Hendelser
Den fransk-prøyssiske krig
* 1. september – Preussen og Bayern tar til fange Napoleon III i slaget ved Sedan.
Ei snerten snelle

**«Ei snerten snelle»** er en sang skrevet av Vidar Sandbeck som ble spilt inn og gitt ut på singel med Wenche Myhre i 1963. Singelen lå ti uker på VG-lista og nådde en femteplass som høyeste plassering. Sangen ble også gitt ut på albumet *[[Wenche Myhre (1963)|Wenche Myhre]]* i 1963.

## Referanser
Konfliktåret 1869

## Pågående kriger
* Trippelalliansekrigen (1864 – 1870)
**Paraguay på den ene siden
**Brasil, Argentina og Uruguay på den andre siden
*Boshinkrigen (1868–**1869**) – japansk borgerkrig
* Maorikrigene (1845–1872)
*Tiårskrigen (1868-1878)
**Kubanske frigjøringskjempere på den ene siden
**Spania på den andre siden

## Hendelser
*1. januar – Paraguays hovedstad Asunción inntas av de allierte i trippelalliansekrigen.
Vålerenga Håndball

**Vålerenga Håndball** er en håndballavdeling av Vålerengens Idrettsforening. Vålerenga Håndball sitt herrelaget rykket på to år fra 2008 til 2010 opp fra 2. divisjon til eliteserien, (Postenligaen) men rykket ned igjen etter én sesong etter to uavgjorte kamper og bare to poeng. Laget spilte to sesonger i 1 divisjon, men rykket ned på grunn av økonomisk rot fra en gruppe personer som ønsket en elitesatsing, klubben gikk neste over ende på grunn av denne feilvurdering. To år etter er klubben på rett vei økonomisk og organisatorisk, nå arbeider klubben med å løfte det sportslige i et langsiktig perspektiv.  
 
## Eksterne lenker
* 
* Vålerenga Håndballs historie
Tjomsland

**Tjomsland** er et lite sted i Lindesnes kommune i Vest-Agder, nærmere bestemt på Vigmostads østhei. Fra 1910 og fram til 1964 var Tjomsland en del av Vigmostad kommune. Etter det ble Tjomsland med i Lindesnes kommune.

Stedet er kjent for skiproduksjon og Tjomslandsski ble solgt rundt i hele landet. Produksjonen ble lagt ned på 1950-tallet og idag er bygningen under oppussing for å bli bevart for fremtiden.

Tjomsland har 11 faste innbyggere per 19. oktober 2010. Stedet har imidlertid flere fritidsboliger.
Ich will’nen Cowboy als Mann

**«Ich will'nen Cowboy als Mann»** er en sang skrevet av Rudi Lindt og Peter Ström som ble spilt inn og gitt ut på singel med Gitte Hænning i 1963.

Wenche Myhre spilte inn sangen og ga den ut på singel i 1963. Den norske teksten er skrevet av Ingebjørg Sem. Singelen lå 17 uker på VG-lista og toppet listen fem uker på rad. Sangen ble også gitt ut på albumet *[[Wenche Myhre (1963)|Wenche Myhre]]* i senere samme år. Singelen ble også tildelt Den Norske Sølvplaten 1964.

Mona Grain spilte inn sangen på svensk under tittelen «Ge mig en cowboy till man». Lil Malmkvist har også gjort to innspillinger, en med den svenske og en med den originale tyske teksten.

## Referanser
Historisk Tidsskrift (Danmark)

***Historisk Tidsskrift*** er et dansk tidsskrift for historisk forskning og ble stiftet av Christian Molbech i 1840. For tiden (2010) kommer det ut to hefter i året.

Christian Molbech var første redaktør av tidsskriftet.

Årganger av tidsskriftet som er eldre enn 10 år er lagt ut på det Kongelige Biblioteks portal tidsskrift.dk.

## Referanser


## Eksterne lenker
* 
* Årgangene 1840-1997 på tidsskrift.dk
Konfliktåret 1867

## Pågående kriger
* Trippelalliansekrigen (1864 – 1870)
**Paraguay på den ene siden
**Brasil, Argentina og Uruguay på den andre siden
* Maorikrigene (1845–1872)
*Nianopprøret (1853-1868)
**Qing-dynastiet på den ene side 
**Milits på den andre side.

## Hendelser
* 27. oktober – Giuseppe Garibaldis tropper går inn i Roma.

## Fødsler

## Dødsfall
…
La meg være ung (sang)

«**La meg være ung**» er en sang skrevet av Arne Bendiksen og ble spilt inn og gitt ut på singel med Wenche Myhre i 1964. Sangen ble også gitt ut på albumet *[[La meg være ung (album)|La meg være ung]]* senere samme år. Sangen deltok i Melodi Grand Prix 1964, der den endte på tredjeplass. I 1965 spilte Myhre sangen inn på tysk under tittelen «Lass' mich wie ich bin» (norsk: *la meg være som jeg er*). Tross at sangen ikke vant den norske Melodi Grand Prix-finalen, ble «La meg være ung» den store slageren etter konkurransen. Den er også en av Wenche Myhres signaturlåter. I 2014 rangerte Nye Takter «La meg være ung» som nummer seks i sin kåring av Norges nye nasjonalsanger under 200-årsjubileet til Grunnloven. Singelen ble utgitt på nytt i 2017 i forbindelse med Myhres 70-årsdag.

## Melodi Grand Prix

Sangen var en av 271 som ble sendt inn til Melodi Grand Prix 1964, og den var en av fem som ble plukket ut til finalen i Oslo lørdag 15. februar 1964. I sendingen ble den framført av Odd Børre og The Cannons med lite orkester, mens Wenche Myhre framførte den med Kringkastingsorkestret. Etter avstemningen endte sangen på en tredjeplass, bare fire poeng bak vinnermelodien «Spiral». Ironisk nok ble vinnermelodien framført av Arne Bendiksen, som dermed slo ut sin egen «La meg være ung».

Like fullt ble «La meg være ung» en stor slager i Norge dette året, og singelen lå 15 uker på VG-lista med førsteplass som beste plassering. Dette er en av de største suksessene til en ikke-vinnende Melodi Grand Prix-sang gjennom tidene, og sangen har senere blitt omtalt som et «symbol på den nye tida». Sangen ble også det store gjennombruddet for 17 år gamle Wenche Myhre.

## Listeplasseringer

## Coverversjoner

### Einar Rose

Revyartisten Einar Rose har spilt inn en helt egen versjon av melodien, kalt «Jeg vil være tung», med tekst av Otto Nielsen.

### Blaupunkt

Det norske punkbandet Blaupunkt spilte inn en versjon av låta til sin selvtitulerte debut-EP i 1980 på Torpedo Plater. Den ble spilt inn i Økorec i mai 1980. Den ble senere med på samleplata *[[Anarki & Kaos – Norsk punk '79–'81]]*.
#### Personell
**Musikere**
*Bjørn Rølla – Bassgitar
*Ola Snortheim – Trommer
*Harald Haakstad – Gitar
*Kåre Berntzen – Gitar
*Tone Rønning – Kauking
**Produksjon**
*Blaupunkt – Produsent, omslag
*Ole Medbøe – Produsent
*Trond Borge – Lydtekniker

## Referanser
Institutt for psykologi (UiT)

**Institutt for psykologi** (**IPS**) er et av de største instituttene ved Universitetet i Tromsø, og tilbyr undervisning innenfor mange sentrale og spennende tema i psykologiens fagfelt. IPS har ansvar for 4 studieprogram innenfor psykologi: Årsstudium, bachelorprogram, masterprogram og profesjonsstudium. I tillegg har IPS et eget PhD-program. Instituttet har ansvar for ca. 600 studenter fordelt på disse 4 studieprogrammene.

Instituttleder er professor Magne Arve Flaten.

## Eksterne lenker
* Nettstedet til IPS
* Fakultetets nettsted
* Instituttleder Magne Arve Flaten